31/08/2016

אל שמוליק דולב

וחברת פגסוס

אייאפיאטלאייקוטל.... את המילה הזאת ניסיתי להגות עשרות אם לא מאות פעמים במהלך הטיול... מה קורה כאן? למה המילים כל כך ארוכות ומסובכות? מורכבות מכמה מילים יחד.... כן, כן... כנראה שהאיסלנדים היו "שיכורים" מהנוף היפה והמרהיב של האי, כאשר המציאו את המילים המסובכות האלה... שדרך אגב, אף אדם אחר מלבדם לא מצליח להגות אותן (טוב, חוץ משמוליק המדריך ☺ ).

עבר שבוע מאז שחזרתי מאיסלנד המדהימה, ואני מסרבת לנחות בחזרה. הראש – באיסלנד. טיילתי המון בעולם, אך נופים כאלה טרם זכיתי לראות. נוף של בריאת העולם... ואני לא מפסיקה להגיד: איסלנד המדהימה..... איסלנד המדהימה.... איפה שהאש פוגשת את הקרח...

המפלים המרהיבים והעוצמתיים, אחד יותר יפה ממשנהו, הפיורדים העצומים ומיוחדים, אסבירגי, קניון הפרסה היפייפה ועוצר נשימה, דמויי הלועות העצומים, טירות השחורות בדימובורוגיר, הרי געש שחורים וענקיים, מרבדים עצומים של לבה המכוסה בטחב ירוק כמו שטיח אין סופי, אזורים גיאותרמים עם בוץ מבעבע עם ריח הגופרית הנישא באוויר שהכה בנו שוב ושוב, קלדרות של הרי געש ענקיות ומלאות במים שקטים, החוות המבודדות עם גגות צבעוניים שצצות להן פה ושם כמו פטריות אחרי הגשם, שדות ה"מרשמו" לבנות, ורודות, ירוקות, שחורות, עיירות הדייגים ציוריות להפליא, קרחונים לבנים, חוויה של רכיבה על אופנועי השלג, שייט בלגונה הקרחונית עם שלל צבעי הקרחונים ועם כוסית של ברניווין ששמוליק דאג למזוג לכולם, כלב ים שבא לבקר, זנב לווייתן, ציפורי פאפינס חמודים, כבשים בשלשות בכמות אדירה, צוקים מרהיבים, חופי ים שחורים, שמורת הטבע המדהימה לנדמאנלאוגר שבה גם רחצנו במעיין טבעי כשבחוץ 11 מעלות...הגייזר האדיר שהתפרץ לו ככה להנאתו כל כמה דקות, צעידה מהנה עם קשת בשמיים בין לוחות הטקטוניים, הצפון אמריקאי והאירואסייתי, רחצה בלגונה הכחולה וכמובן זכינו להכיר גם את עיר הבירה – ריקיאוויק.

והיה גם בונוס – הזהר הצפוני שזכינו לראותו במלוא עוצמתו ויופיו. פשוט – חלום, חלום שהתגשם.

וכל המסע המופלא הזה לא היה מצליח ללא המדריך הנפלא שלנו שמוליק דולב – המדריך עם ידע עצום ולב רחב, שתרם לטיול הזה להצליח והוא אכן הצליח - ובגדול !!!

שמוליק, הצלחת להכניס לנו את איסלנד ללב ולנשמה. חווינו איתך, בדרך המיוחד שלך, כל הר געש, כל טיפה של מפל, כל משב של רוח, כל אבן, כל היופי שאיסלנד רק יכלה לתת לנו. זכינו לטייל לצדך וללמוד ממך וזאת הייתה חוויה בלתי נשכחת. העולם נפלא וצריך רק להמשיך ולגלות אותו.

אלכסנדרה מלכה

איסלנד – אוגוסט 2016